ตลาดหุ้นเอเชียเพิ่มขึ้นเช้านี้ ขานรับดาวโจนส์ปิดบวก 7 วันติด
ตลาดหุ้นเอเชียเพิ่มขึ้นเช้านี้ ขานรับดาวโจนส์ปิดบวก 7 วันติด
14 พ.ค. 2561

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดปรับตัวขึ้นเป็นวันที่ 7 ติดต่อกันเมื่อวันศุกร์ ซึ่งเป็นการปิดแดนบวกต่อเนื่องยาวนานที่สุดในรอบ 6 เดือน
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,705.30 จุด ลดลง 53.18 จุด, -0.23% ดัชนี SSE Composite ตลาดหุ้นจีนเปิดวันนี้ที่ 3,167.04 จุด เพิ่มขึ้น 3.78 จุด, +0.12% ดัชนี HSI ตลาดหุ้นฮ่องกงเปิดวันนี้ที่ 31,498.36 จุด เพิ่มขึ้น 376.30 จุด, +1.21% ดัชนี TAIEX ตลาดหุ้นไต้หวันเปิดวันนี้ที่ 10,938.30 จุด เพิ่มขึ้น 79.32 จุด, +0.73% ดัชนี KOSPI ตลาดหุ้นเกาหลีใต้เปิดวันนี้ที่ 2,482.97 จุด เพิ่มขึ้น 5.26 จุด, +0.21% ดัชนี FTSE STI ตลาดหุ้นสิงคโปร์เปิดวันนี้ที่ 3,569.11 จุด ลดลง 1.06 จุด, -0.03% ดัชนี FBMKLCI ตลาดหุ้นมาเลเซียเปิดวันนี้ที่ 1,814.45 จุด ลดลง 32.06 จุด, -1.74%
ทั้งนี้ ตลาดได้แรงหนุนจากการที่นักลงทุนคลายความวิตกเกี่ยวกับการเร่งขึ้นอัตราดอกเบี้ยของธนาคารกลางสหรัฐ (เฟด) ในปีนี้ หลังสหรัฐเผยตัวเลขเงินเฟ้อที่ขยายตัวต่ำกว่าคาดการณ์ ขณะที่นายเจมส์ บูลลาร์ด ประธานธนาคารกลางสหรัฐ (เฟด) สาขาเซนต์หลุยส์ ก็กล่าวสนับสนุนให้เฟดชะลอการปรับขึ้นอัตราดอกเบี้ย
โดย นายบูลลาร์ดระบุว่า ขณะนี้อัตราดอกเบี้ยได้แตะระดับที่เป็นกลางแล้ว หากมีการปรับขึ้นต่อไปอีก ก็จะมีความเสี่ยงที่จะกระทบต่อการลงทุนในภาคธุรกิจและการจ้างงาน